Insulae Tropicae orientales. 237 



chialia squamosa. Gula ex parte condita sub plica oper- 

 culi branchialis estque cum thorace et abdomine plana. 



Pinna dorsalis prima perpendicularis trigona; secunda 

 falcato-excavata. P. pect. falcatae parum. P. ventr. trigonae. 

 P. anal. falcato - excavata. P. caud. falcato-bifurca. 



Observ. Suspicor equidem, ni fallor, celeberrimum 

 Linnaeum nostram Triglam cum Poljnemo quinquario 

 confundere. Id certum, quod figura Poljnemi apud Sebam 

 mus. III tab. 27 fig. 2 in omnibus nostrae Triglae exacte re- 

 spondeat, si digitorum longitudinem exceperis. Nec id me- 

 cum prorsus certum, annon omne Poljnemi genus ad Tri- 

 glas sit revocandum; nam p. ventr. etsi parum a pectorali- 

 bus sint remotae in Poljnemis plerumque tamen insistunt 

 ossiculis sterni: id certum, in nostra Trigla asiatica p. ventr. 

 esse abdominales, at in sterno positas. Dein in Tjigla asia- 

 tica Linnaeus observat corpus teretiusculum, in no- 

 stro specimine erat cathetoplateum. Pinnae pect. acuminatae 

 in nostro non falcatae, et digiti certe quini non quaterni; 

 nec tamen piscis noster erat Poljnemus ob membr. branch. 

 7 radiatam, quae in Poljnemo quinquario radiis quinque 

 observata a Gronovio. Optaverim igitur plura et maiora 

 huius piscis specimina examinare, ut de genere et speciebus 

 Poljnemi exactum iudicium ferre possem. 



Observ. Yidi dein in Tanna insula Triglam 8 \ unc. 

 Angl. longam et aliam breviorem, in omnibus similem pisci, 

 quem ad Huaheinam ceperam et eum quoque cum figura 

 apud Sebam comparavi et omnia respondere reperi, si digitos 

 exceperis longissimos, qui in nostro nunquam pinnarum ven- 

 tralium apicem excedunt. 



